นลท.ชะลอการลงทุน ฉุด SET พลิกปิดลบ 3 จุด หลังศาลรัฐธรรมนูญจ่อวินิจฉัยยุบพรรคทษช.
นลท.ชะลอการลงทุน ฉุด SET พลิกปิดลบ 3 จุด หลังศาลรัฐธรรมนูญจ่อวินิจฉัยยุบพรรคทษช. โดยดัชนีปิดตลาดวันนี้ ที่ระดับ 1,652.64 จุด ลบ 3.09 จุด หรือ 0.19% มูลค่าการซื้อขาย 4.59 หมื่นล้านบาท 
18 ก.พ. 2562

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,652.64 จุด ลบ 3.09 จุด หรือ 0.19% มูลค่าการซื้อขาย 4.59 หมื่นล้านบาท
10 หุ้นกดดัชนีวันนี้

ด้าน นายมงคล พ่วงเภตรา ผู้ช่วยกรรมการผู้จัดการ ฝ่ายวิเคราะห์หลักทรัพย์ บล.เคทีบี (ประเทศไทย) เปิดเผยว่า ตลาดหุ้นไทยวันนี้ซึมตัวลงอย่างเห็นได้ชัด หลังจากที่เมื่อวานนี้ได้ขึ้นตอบรับปัจจัยบวกจากต่างประเทศไปมากแล้ว และวันนี้ก็มีเรื่องของศาลรัฐธรรมนูญจะวินิจฉัยกรณียุบพรรคไทยรักษาชาติ หลังได้รับคำร้องดังกล่าวจากคณะกรรมการการเลือกตั้ง (กกต.) ไว้แล้ว ตรงนี้ก็สร้างความกังวลให้กับนักลงทุน ทำให้นักลงทุนชะลอการลงทุนเพื่อรอดูว่าผลจะเป็นอย่างไรต่อไป
ด้านตลาดหุ้นในภูมิภาคเอเชียวันนี้แกว่งแคบมาก โดยดัชนีฯเคลื่อนไหวทั้งในแดนบวก-ลบ คล้ายคลึงกับตลาดหุ้นไทย ส่วนเรื่องการเจรจาการค้าระหว่างสหรัฐฯ และจีน ทางสหรัฐฯอาจจะเลื่อนกำหนดเส้นตายในการบรรลุข้อตกลงทางการค้าระหว่างสหรัฐกับจีนออกไปอีก 60 วัน จากเดิมในวันที่ 1 มี.ค.
สำหรับแนวโน้มการลงทุนในวันพรุ่งนี้ (15 ก.พ.) นายมงคล กล่าวว่า ตลาดฯคงจะแกว่งไซด์เวย์ ขึ้นอยู่กับการประเมินการเลือกตั้ง พร้อมให้ติดตามการเทรดของนักลงทุนต่างชาติจะขายหุ้นเพิ่มอีกหรือไม่ หลังจากที่ได้ขายสุทธิออกมา 4 วันติดต่อกันแล้ว ทั้งที่เงินบาทก็แข็งค่ามาก โดยให้แนวรับ 1,645 จุด ส่วนแนวต้าน 1,660 จุด
 
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่  
PTT มูลค่าการซื้อขาย 3,230.76 ล้านบาท ปิดที่ 48.25 บาท ลดลง 0.75 บาท
TRUE มูลค่าการซื้อขาย 1,807.95 ล้านบาท ปิดที่ 5.45 บาท เพิ่มขึ้น 0.25 บาท
ADVANC  มูลค่าการซื้อขาย 1,664.23 ล้านบาท ปิดที่ 184.50 บาท เพิ่มขึ้น 2.50 บาท
KCE มูลค่าการซื้อขาย 1,510.27 ล้านบาท ปิดที่ 29 บาท ลดลง 3.50 บาท
CPALL มูลค่าการซื้อขาย 1,480.05 ล้านบาท ปิดที่ 77.50 บาท ราคาไม่เปลี่ยนแปลง
 
ตลาดหุ้นเอเชีย
